text: Vilhelm Rosenstand (1838 - 1915, dansk maler)
  Vilhelm Jacob Rosenstand var en dansk maler, der blev blev født i København og også fik sin uddannelse inden for malerikunsten ved Kunstakademiet i København, hvor han blev optaget i oktober 1856. Vilhelm Rosenstands kreative talent viste sig i en meget tidlig alder, og han startede allerede med at blive oplært i malerikunst i folkeskolen. Vilhelm Rosenstands store talent blev i hans tid på Kunstakademiet belønnet med udemærkelserne den lille sølvmedalje i 1859 og den store sølvmedalje i 1861. Udover sin gænge skolegang var han også i lære hos den kendte danske kunstner Vilhelm Marstrand over to vintre, efter han havde deltaget som løjtnant i den dansk-tyske grænsekrig i 1864. Året efter krigen vandt Rosenstand den Neuhanske Præmie, hvilket er et præmielegat uddelt af Kunstakademiet i København. I start 1880'erne tog Vilhelm Rosenstand til Paris for at studere to år på Léon Bonnats skole i Paris.
  Vilhelm Rosenstand var ikke blot enormt talentfuld, men blev også veluddannet og velrenomeret i sin levetid. Han nåede at blive slået til Ridder af Dannebrog og modtog i 1882 Thorvaldsmedaillen. Rosenstands mest kendte maleri Episode af ottende brigades modangreb ved Dybbøl 18. april 1864 hænger i dag på Frederiksborgmuseet. Maleriet blev malet hele 30 år efter 1864 krigens afslutning. Vilhelm Rosenstand deltog ikke selv i selve slaget, men på maleriet ses blandt andre premierløjtnant C.F. Willerup med sabel i højre hånd og venstre arm pejende fremad, sekondløjtnant H.A.T. Knub med opadpejende sabel yderst til venstre samt flere andre virkelige personer, der deltog i krigen.